મજબૂત બૅટિંગલાઇન-અપ ધરાવતી સૌરાષ્ટ્ર લેઉવા પટેલે જવાબી બૅટિંગમાં પહેલી ઓવરમાં ૯ રનના સ્કોરે પ્રથમ વિકેટ ગુમાવી હતી. ત્રીજી ઓવરમાં ૨૨ના સ્કોર પર વધુ એક વિકેટ પડતાં સૌરાષ્ટ્ર લેઉવા પટેલની ઓપનિંગ જોડી પૅવિલિયનભેગી થઈ ગઈ હતી, પરંતુ ત્રીજા અને ચોથા ક્રમે આવેલા અનુક્રમે રવિ ધામેલિયા (૨૪) અને શૈલેશ માણિયા (૧૨)એ પિચ પર ટકી રહીને સારા શૉટ્સ લગાવીને ૭૦ રનના આસાન લક્ષ્યાંકને માત્ર ૬.૩ ઓવરમાં જ પૂરો કરી લઈ સતત બીજી જીત સાથે પ્રી-ક્વૉર્ટર ફાઇનલની એન્ટ્રીમાં પોતાની દાવેદારી વધુ મજબૂત કરી લીધી હતી.